Public procurement notice: Contract Award Notice
Published: 2023-07-10
Buyer: Den Kommunale Selvstyrehavn Esbjerg Havn
Country: DK
Contract type: Works
Procedure: Open procedure
CPV classification: 45213300 | 45234100 | 45240000: Construction work for water projects | 45241000: Harbour construction work | 45241600
Estimated value: 57400000 DKK
Award criteria: Lowest price

Technical requirements: Nærværende udbud omfatter gennemførelsen af bygge- og anlægsarbejder, som skal udføres i forbindelse med
Projektet omhandler i hovedtræk forlængelsen af de eksisterende godsbanespor på den vestlige side af Taurusvej. Sporene skal føres på tværs af Taurusvej og over på den østlige side af Taurusvej. På tværs af Taurusvej etableres der en baneoverkørsel, og der opsættes ligeledes porte (ej en del af entreprisen). For enden af godsbanens forlængelse skal der etableres et fundament til Esbjerg Havns mobile baneramper, der gør det muligt for gods at køre direkte op på togstammen. Fundamentet skal etableres bag de nye sporstoppere.
Derudover skal der etableres håndteringsarealer (ca. 35.000 m²) på begge sider af godsbanen (20 meter på hver side af sporene) samt opbevaringsarealer (ca. 100.000 m²) længere mod øst. Alle arealer etableres med betonbelægningssten. Til arealerne etableres der pladsbelysning og pladsafvanding, herunder linjeafvanding.Dele af det eksisterende bassin ved Taurusvej opfyldes, så det er muligt at forlænge godsbanesporene og etablere de belagte arealer. Opfyldningen af det eksisterende bassin udføres i anden entreprise, som forventes at være afsluttet senest primo august 2023.
Der skal desuden ske en tilpasning af Esbjerg Havns nuværende ISPS-hegn, da dele skal nedtages og genopsættes andre steder. Ligeledes skal der enkelte steder flyttes og etableres både manuelle og automatiske porte.
Når godsbanen er forlænget, og togene holder i terminalen, vil Taurusvej være spærret. Derfor skal der etableres automatiske porte, som lukker Taurusvej ved togoperationer. Som supplement til dette, skal der omkring rundkørslen ved Taurusvej og Zodiakvej etableres ITS-orienteringstavler, der viser vejforløbet når Taurusvej er spærret.
Tomrør etableres langs Taurusvej til fremtidige ledninger. Ved Virgokaj etableres arealer også i betonbelægningssten og der laves pladsafvanding, som føres med udløb til havnebassinet via en Downstream Defender (bygherreleverance).
Bygherre har overvejet at opdele kontrakten i delkontrakter. Det er Bygherres vurdering, at der kan opnås stordriftsfordele ved at lade én medkontrahent om opgavens realisering. Det er således Bygherres vurdering, at det er mere økonomisk og driftsmæssigt forsvarligt at lade én leverandør udføre opgaven, og en opdeling af kontrakten er derfor fravalgt.
Bygherre skal gøre opmærksom på, at der i medfør af artikel 5k i Rådets forordning (EU) nr. 2022/576 af 8. april 2022 om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine ("forordningen") gælder et forbud mod at tildele kontrakter til russiske selskaber og russisk kontrollerede selskaber mv. Forbuddet omfatter også tildeling af kontrakter til tilbudsgivere, som anvender støttende enheder eller underleverandører, der er omfattet af forordningens artikel 5 k, hvis værdien af en sådan støttende enheds eller underleverandørs leverancer tegner sig for mere end 10 % af kontraktens værdi.
Bygherre kan derfor på et hvilket som helst tidspunkt i udbudsprocessen kræve, at ansøgere og tilbudsgivere dokumenterer, at de ikke befinder sig i en situation omfattet af Forordningens artikel 5k. I den forbindelse kan Bygherre anmode ansøgere eller tilbudsgivere om at underskrive den til udbudsmaterialet vedlagte tro- og loverklæring vedrørende fraværet af denne tilknytning.
En tilbudsgiver vil blive udelukket fra deltagelse og vil ikke komme i betragtning til den udbudte kontrakt, hvis tilbudsgiveren befinder sig i en af de obligatoriske udelukkelsesgrunde, jf. udbudslovens § 134 a, § 135, stk. 1-3 og § 136, jf. implementeringsbekendtgørelsens § 11, stk. 1, nr. 1. Hvis tilbudsgiveren befinder sig i en af de obligatoriske udelukkelsesgrunde, kan Bygherre dog undlade at udelukke tilbudsgiveren under særlige omstændigheder, jf. udbudslovens § 135, stk. 4, 5 og 6 og § 138, jf. implementeringsbekendtgørelsens § 11, stk. 1, nr. 1 og 2.
Tilsvarende vil tilbudsgivere, som befinder sig i den frivillige udelukkelsesgrund anført i udbudslovens § 137, stk. 1, nr. (2), blive udelukket fra deltagelse, medmindre tilbudsgiveren fremlægger tilstrækkelig dokumentation for, at tilbudsgiveren er pålidelig, jf. udbudslovens § 138, jf. implementeringsbekendtgørelsens § 11, stk. 1, nr. 2.
Den tilbudsgiver, med hvem ordregiver agter at indgå kontrakt, skal forinden kontrakttildeling fremsende serviceattest fra Erhvervsstyrelsen eller tilsvarende dokumentation, jf. udbudslovens § 134a, § 135, stk. 1-3, § 136 samt § 137, stk. 1, nr. 2, jf. implementeringsbekendtgørelsens § 11, stk. 1, nr. 1. Dokumentationen skal opfylde kravene i § 153, jf. implementeringsbekendtgørelsens § 12. Tilbudsgiver opfordres til at fremsende serviceattesten sammen med tilbuddet. Serviceattesten må højest være 6 måneder gammel.
I henhold til LBK nr. 593 af 02.06.2016 om lov om Klagenævnet for Udbud gælder følgende klagefrister i relation til gennemførelse af udbud:
Klage over tildeling af kontrakten skal være indgivet til Klagenævnet for Udbud inden 45 dage efter, at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstillperioden, jf. lovens § 6, stk. 4. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.


Winner: M.J. Eriksson A/S
Award value: 57400000
Number of bids: 6